EkBass/fiwiki-20250220-pages-articles huggingface dataset:
Neal McDonough

Neal McDonough (s. 13. helmikuuta 1966 Boston, Massachusetts) on yhdysvaltalainen näyttelijä. Hänet muistetaan muun muassa rooleistaan televisiosarjoissa Arrow, Taistelutoverit, Boomtown, Medical Investigation, Traveler ja Täydelliset naiset sekä elokuvista Minority Report, The Guardian – meripelastaja, Liftari, 88 minuuttia, Sonic the Movie, Tiedän kuka tappoi minut, Traitor, Forever Strong ja Captain America: The First Avenger. == Yksityiselämä == McDonough syntyi Dorchesterissa, Massachusettsissa ja vietti lapsuutensa Barnstablessa, Massachusettsissa. Hänen vanhempansa olivat motellinomistajia. Hän valmistui Syracusen yliopistosta vuonna 1988. Hänen ensimmäinen elokuvansa oli Darkman vuonna 1990. McDonough on ollut naimisissa Ruvé Robertsonin kanssa vuodesta 2003 ja heillä on kolme lasta: vuonna 2005 syntynyt poika sekä vuosina 2007 ja 2010 syntyneet tyttäret. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Amerikanirlantilaiset Luokka:Vuonna 1966 syntyneet Luokka:Elävät henkilöt
Kuopion Riento

Kuopion Riento on kuopiolainen urheiluseura. Seura on toiminut muun muassa Aulis Rytkösen kasvattajaseurana. == Historia == Riento perustettiin vuonna 1907 ja se oli kaupungin ensimmäinen työväen urheiluseura. Toiminta lähti hyvin käyntiin seuran toimiessa Kuopion Työväenyhdistyksen jaostona. Seuran toiminta lakkautettiin vuonna 1930 maan poliittisen tilanteen takia, jonka takia rientolaiset perustivat Kuopion Työväen Urheilijat. Tällä nimellä toimintaa kesti viisitoista vuotta, jonka jälkeen toimintaa jatkettiin Kuopion Riennon nimellä. == Lähteet == == Aiheesta muualla == *Virallinen kotisivu Luokka:Kuopiolaiset urheiluseurat Luokka:Vuonna 1907 perustetut urheiluseurat Luokka:Suomen Työväen Urheiluliiton jäsenseurat
Klorokiini

Klorokiini on lääke, jota on käytetty malarian hoitoon ja ehkäisyyn. == Historia == Klorokiini (CQ) on aminokinoliinijohdos, joka keksittiin Bayerin laboratorioissa vuonna 1934. Sille annettiin nimi Resochin. Aineesta ei välitetty vuosikymmeneen, koska sitä pidettiin liian myrkyllisenä ihmiselle. Toisen maailmansodan aikana Yhdysvallat sponsoroi kliinisiä kokeita malarianestolääkkeiden kehittämiseksi. Lääke osoittautui erittäin tehokkaaksi estolääkkeeksi ja otettiin sellaisena yleisesti käyttöön 1947. Sitä myytiin Suomessa nimellä Heliopar (klorokiinin myyntilupa on loppunut 2013)Matkailijan terveysopas 15.12.2019 viitattu 22.5.2020 == Käyttö == * Sitä on pitkään käytetty malarian hoitoon ja ehkäisyyn. Sen jälkeen kun malariaa aiheuttava loinen Plasmodium falciparum alkoi kehittää vastustuskykyä klorokiinille, tälle halvalle ja yleisesti saatavilla olevalle lääkkeelle on etsitty uusia käyttökohteita. Malarian estolääkkeenä sitä voi käyttää enää alueilla, joilla loiset eivät ole sille vastustuskykyisiä.Klorokiini tehoaa P. falciparumiin vain Väli-Amerikassa, Karibialla, Lähi-idässä ja tietyillä alueilla Aasiassa sekä Iguacun putousten alueella Etelä-Amerikassa. Se tehoaa jokseenkin aina P. vivax-, P. ovale- ja P. malariae -malarialoisiin. * Koska lääke lievästi vaimentaa immuunijärjestelmää, sitä käytetään joissain autoimmuunisairauksissa, kuten ihon punahukan ja nivelreuman hoidossa. * Aurinkoihottuman ja amebataudin hoito. * Tutkitaan myös klorokiinin käyttöä antiretroviraali-lääkkenä HIV-1/AIDSin hoidossa ja potentiaalisena lääkkeenä chikungunya-kuumetta vastaan. * Sen mahdollista käyttöä syövän hoidossa tutkitaan. * Ranskassa on testattu klorokiinin käyttöä COVID-19-potilaiden hoidossa lupaavin tuloksin. Amerikkalaisessa tutkimuksessa on saatu samanlaisia tuloksia. == Metabolia == Hydroksiklorokiinin ja klorokiinin huippupitoisuus seerumissa saavutetaan 1–3 tunnissa lääkkeen ottamisesta. Molemmat ovat akuutisti hyvin myrkyllisiä, isot kerta-annokset (aikuisilla ≥ 11 g hydroksiklorokiinia tai ≥ 5 g klorokiinia = 20–25 kpl 250 mg tablettia) aiheuttavat vakavia myrkytysoireita tai kuoleman muutamassa tunnissa. Metabolia tapahtuu pääasiassa maksassa ja erittyminen munuaisten kautta. Hydroksiklorokiinin puoliintumisaika on noin viikko. Vakiintuneelle pitoisuustasolle päästään 3–5 viikon kuluttua hydroksiklorokiinihoidon aloittamisesta. Klorokiinin alkuvaiheen eliminaation puoliintumisaika on 2–6 vrk, mutta terminaalisesti jopa 30–60 vrk. == Sivuvaikutukset == Klorokiini on turvallinen lääkeaine, jolla on vain vähän haittavaikutuksia. Valoherkkyyttä esiintyy harvoin, pikemminkin päinvastoin. Ruokahaluttomutta, vatsavaivoja tai pahoinvointia saattaa esiintyä. Epileptikoiden ja aktiivista psoriaasista sairastavien tulee välttää klorokiinin käyttöä. Se sopii raskaana oleville ja imettäville sekä pienille lapsille. == Lähteet == == Aiheesta muualla == * * * * * * Luokka:Lääkkeet Luokka:WHO:n tärkeimmät lääkkeet Luokka:Malarialääkkeet Luokka:Reumalääkkeet
Hydroksiklorokiini

Hydroksiklorokiini on klorokiinista johdettu lääke; myyntinimi Oxiklorin­®Lääkeopas Terveyskirjasto . Se syntetisoitiin ensimmäisen kerran 1946 lisäämällä klorokiiniin hydroksyyliryhmä. Hydroksiklorokiini on myrkyllistä, aikuisilla yli 11 g hydroksiklorokiinia aiheuttaa usein kuoleman muutamassa tunnissa.Pienempikin määrä saattaa aiheuttaa häiriöitä sydämeen. ==Käyttö== Se on kehitetty alun perin malarialääkkeeksi, mutta sitä käytetään myös nivelreuman hoidossa. Joissakin maissa hydroksiklorokiinia on kokeiltu COVID-19-koronatapausten hoidossa. WHO on kuitenkin keskeyttänyt kokeet vakavien sivuvaikutusten vuoksi. Yhdysvaltojen presidentin Donald Trumpin on kerrottu käyttäneen ainetta koronavirustartunnan ehkäisemiseen; siitä huolimatta hän ja puolisonsa sairastuivat lokakuun alussa 2020. == Metabolia == Hydroksiklorokiinin huippupitoisuus seerumissa saavutetaan 1–3 tunnissa lääkkeen ottamisesta. Isot kerta-annokset (aikuisilla ≥ 11 g hydroksiklorokiinia) aiheuttaa vakavia myrkytysoireita tai kuoleman muutamassa tunnissa. Metabolia tapahtuu pääasiassa maksassa ja erittyminen munuaisten kautta. Hydroksiklorokiinin puoliintumisaika on noin viikko. Vakiintuneelle pitoisuustasolle päästään 3–5 viikon kuluttua hydroksiklorokiinihoidon aloittamisesta. == Lähteet == Luokka:WHO:n tärkeimmät lääkkeet Luokka:Malarialääkkeet Luokka:Primääriset alkoholit Luokka:Reumalääkkeet
Omar Daf

Omar Daf (s. 12. helmikuuta 1977 Dakar) on senegalilainen jalkapallovalmentaja ja entinen pelaaja. Puolustajana pelannut Daf edusti suurimman osan peliurastaan Ranskan pääsarjassa FC Sochaux’ta. ==Seurajoukkueissa== Daf aloitti jalkapalloilun kotimaassaan US Goréessa, josta hän siirtyi Eurooppaan, aluksi Belgiaan Westerlohon. Sittemmin Daf siirtyi Ranskaan, jossa pelasi muun muassa kaksitoista kautta Sochaux’ssa. Kesällä 2009 Daf siirtyi Ligue 2:ssä pelanneeseen Stade Brestois’han, joka nousi kauden päätteeksi Ranskan pääsarjaan. Daf pelasi Brestois’ssa kolme kautta kunnes palasi takaisin Sochaux’hon. ===Maajoukkueura=== Daf pelasi Senegalin maajoukkueessa vuosina 1998-2012\. Hän edusti maataan kolmissa Afrikan kisoissa - 2000, 2004 ja 2006 - sekä kerran MM-kisoissa, vuonna 2002, jolloin Senegal selvisi puolivälieriin. ==Valmennusura== Daf aloitti työnsä valmentajana vuonna 2018 Sochaux’ssa. Vuonna 2019 hänen sopimustaan jatkettiin kahdella vuodella. ==Aiheesta muualla== * La fiche de Omar DAF * National Football Teams Luokka:Senegalilaiset jalkapallovalmentajat Luokka:Senegalilaiset jalkapalloilijat Luokka:Vuonna 1977 syntyneet Luokka:Elävät henkilöt
18 Melpomene

18 Melpomene (symboli: ) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1852. Nimensä asteroidi sai kreikkalaisen mytologian Melpomenen mukaan. Melpomene ei ollut Hindin ensimmäinen löytö, sillä hän oli jo löytänyt Iriksen, Floran, Victorian ja Irenen. ==Lähteet== *JPL Small-Body Database Browser: 18 Melpomene * *Discovery Circumstances: Numbered Minor Planets (1)-(5000): Minor Planet Center *JPL Small-Body Database Browser: 7 Iris *JPL Small-Body Database Browser: 8 Flora *JPL Small-Body Database Browser: 12 Victoria *JPL Small-Body Database Browser: 14 Irene * Luokka:Päävyöhykkeen asteroidit
Pape Sarr

Pape Brahim Sarr El-Hadji (s. 7. joulukuuta 1977 Dakar) on senegalilainen jalkapalloilija. Keskikentällä pelaava Sarr edustaa Ranskan Championnat Nationalissa Paris FC:tä. ==Ura== Sarr aloitteli jalkapalloilun Ranskassa Saint-Étiennessa ja on sittemmin viettänyt koko uransa Ranskassa. Hän on edustanut RC Lensia, Istresia, Stade Brestoisia ja Paris FC:tä. Sarr pelasi myös puolivuotta lainalla espanjalaisessa Deportivo Alavésissa kaudella 2004-2005. ===Maajoukkueura=== Sarr pelasi Senegalin maajoukkueessa vuosina 2000–2004. Hän edusti maataan kaksissa arvokisoissa Afrikan kisoissa 2000 ja MM-kisoissa 2002, jossa Senegal selvisi puolivälieriin. ==Aiheesta muualla== * La fiche de Pape SARR * National Football Teams Luokka:Senegalilaiset jalkapalloilijat Luokka:Vuonna 1977 syntyneet Luokka:Elävät henkilöt
Aura Cristina Geithner

Aura Cristina Geithner (s. 9. maaliskuuta 1967 Bogotá, Kolumbia) on kolumbialais-meksikolainen näyttelijä. Hänet tunnetaan Venezuelassa, Meksikossa ja muualla Latinalaisessa Amerikassa monista televisiorooleistaan, muun muassa sarjoissa La Tormenta ja Eternamente Manuela. Geithnerillä on kaksosveli Harry Geithner. ==Filmografia== * La casa de las dos palmas – Zoraida Verez (1991) * Sangre de Lobos (1991) * La Porta Zaina – Soledad Ahumada (1993) * Eternamente Manuela – Manuela Quijano (1995) * Hombres – María del Pilar Velázquez (1997) * Secreto de Amor – Barbara Serrano Zulbarán (2001 * Gata Salvaje – Maribella Tovar (2002) * Luna, la Heredera – Daniela (2004) * La Tormenta – Bernanda Ayala (2005) * Decisiones – Ana (2005–2007) * Secretos del Aloma – Laura Kuri (2008) ==Aiheesta muualla== *Viralliset kotisivut * Luokka:Kolumbialaiset näyttelijät Luokka:Vuonna 1967 syntyneet Luokka:Elävät henkilöt
Infamous 2

Infamous 2 (tyyliteltynä inFamous 2 tai inFAMOUS 2) on Sucker Punch Productionsin kehittämä ja Sony Computer Entertainmentin julkaisema toimintaseikkailupeli PlayStation 3:lle. Peli julkistettiin E3 2010 -pelimessuilla ja se julkaistiin kesäkuussa 2011. Peli on jatkoa 2009 ilmestyneelle Infamousille. Pelin jatko-osa on maaliskuussa 2014 julkaistu Infamous: Second Son. == Juoni == Empire Cityssä tapahtuu jälleen hirvittävä räjähdys. Uusi pimeyden kauhu (The Beast) syntyy ja tuhoaa tieltään kaiken, mukaan lukien edellisen pelin pelialueen Empire Cityn. Tällä kertaa Cole MacGrath matkustaa Beastia pakoon New Maraisin kaupunkiin ystävänsä Zeken kanssa löytääkseen keinoja pimeyden hirviön tuhoamiseksi ennen kuin se saavuttaa Colen olinpaikan. Esteenä on salaperäinen mies nimeltään Bertrand, joka johtaa Militia-ryhmää. Militia pyrkii poistamaan ja tuhoamaan kaiken epänormaalin ja supervoimaisen New Maraisista, ja he ovat erityisen kiinnostuneita Colesta. Esteenä ovat myös läheisen suon mutatoituneet hirviöt. Tarinan aikana Cole pakenee Militiaa ja oppii lisää asioita New Maraisista, tappamastaan Kessleristä sekä First Sons -ryhmästä. Hän oppii myös käyttämään tuli- ja jääkykyjä, jotka vahvistavat häntä entisestään. Pelaaja saa pelin aikana useita kertoja päättää, asettuuko Cole hyvälle vai pahalle puolelle, eli seuraako hän Nixiä (josta Cole saa pahaa karmaa), joka haluaa aiheuttaa Colen kanssa tuhoa ja epäjärjestystä, vai Kuo'a (josta Cole saa hyvää karmaa), joka tahtoo käyttää voimiaan Colen kanssa hyvään ja auttaa muita ihmisiä. Nämä vaihtoehdot vaikkuttavat Colen voimiin ja karmaan. Lopussa Colen pitää päättää tuhoaako hän Pedon vai liittyykö hän sen puolelle. == Vastaanotto == Peli on saanut IGN:n arvostelussa arvosanaksi 9/10. == Infamous: Festival of Blood == Infamous: Festival of Blood on lisäosa Infamous 2:lle. Lisäosa on itsenäinen eikä vaadi Infamous 2:n levyä toimiakseen. Lisäosa on genreltään osittain kauhua. == Lähteet == == Aiheesta muualla == * * Sucker Punch pelistudion sivut * Pelin virallinen sivu Luokka:Toimintaseikkailupelit Luokka:Avoimen pelimaailman pelit Luokka:PlayStation 3 -pelit Luokka:Vuoden 2011 videopelit Luokka:Science fiction -videopelit Luokka:Post-apocalypse-pelit Luokka:Yhdysvalloissa kehitetyt videopelit
Tony Sylva

Tony Mario Sylva (s. 17. toukokuuta 1975 Guédiawaye) on senegalilainen jalkapalloilija, joka pelasi maalivahtina. ==Seuraura== Sylva aloitteli jalkapalloilun Ranskassa Monacossa, jossa hän oli kirjoilla yhdentoista kauden ajan, mutta pelasi useimmiten joukkueen reservissä tai lainalla muissa ranskalaisseuroissa kuten Gazélec Ajacciossa ja AC Ajacciossa. Parhaimmillaan Sylva pelasi Monacon maalilla 12 ottelua kaudella 2002-2003. Kesäkuussa 2004 Sylva siirtyi Lilleen, jossa hän nousi joukkueen ykkösvahdiksi. Sylva lopulta jätti seuran sopimuksensa päätyttyä ja siirtyi heinäkuussa 2008 kaksivuotisella sopimuksella turkkilaiseen Trabzonsporiin. Hän lopetti uransa 2010. == Maajoukkueura == Sylva pelasi Senegalin maajoukkueessa vuosina 1999–2008 83 maaottelussa. Hän edusti maataan neljässä arvokisassa, kolmesti Afrikan kisoissa (2002, 2004, 2006 ja 2008) ja kerran MM-kisoissa 2002, jossa Senegal selvisi puolivälieriin. ==Aiheesta muualla== * La fiche de Tony SYLVA * National Football Teams == Lähteet == * Luokka:Senegalilaiset jalkapallomaalivahdit Luokka:Vuonna 1975 syntyneet Luokka:Elävät henkilöt
.jm

.jm on Jamaikan Internet-maatunnus, jota ylläpitää MITS Länsi-Intian yliopistossa. Verkkotunnukset rekisteröidään kolmannelle asteelle tunnuksien .com.jm, .net.jm, .org.jm, .edu.jm, .gov.jm, ja .mil.jm alle. Tunnus otettiin käyttöön 1991. == Aiheesta muualla == * IANA .jm whois * Rekisteröinti jm jm sv:Toppdomän#J
.ke

.ke on Kenian Internet-maatunnus, jota ylläpitää KeNIC. Rekisteröinnit tehdään kolmannelle tasolle. Tunnus otettiin käyttöön 1993. == Aiheesta muualla == * IANA .ke whois * Rekisteröinti ke ke sv:Toppdomän#K
Martin-Baker MB 1

Martin-Baker MB1 oli 1930-luvun alun lentokone, jonka valmistaja oli englantilainen Martin-Baker -yhtiö. == Kehitystyö == Insinööri James Martin ja lentäjä Valentine Baker perustivat 1934 Martin-Baker-yrityksen. Yhtiön kaksi ensimmäistä konetta olivat epäonnistumisia: 2-paikkainen alataso MB 1 ja autogiro. Yhtiö kuitenkin sai tuttavalta sijoituksen, jonka avulla yhtiö sai myyntikelpoisen lentokoneen aikaiseksi. MB 1-konetta testattiin huhtikuussa 1935. Web archive 6.6.2011 Prototyyppi tuhoutui hallipalossa ja oppia koneesta käytettiin MB 2 -koneen suunnittelussa. == Tekniset tiedot == * miehistö 2 * pituus 8,8 n * kärkiväli 11,3 m * voimalaite Napier Javelin IIIA 6-sylinterinen ilmajäähdytteinen rivimoottori, teho 160 hv == Lähteet == == Aiheesta muualla == * The Dictionary of Ulster Biography: James Martin (1893 - 1981): Ejector seat designer and manufacturer * Donald, David. "A-Z of Aircraft - M". World Aircraft Information Files, File 901, Sheet 7. London: Brightstar Publications, 1997-2002. ISSN 1369-6483. * Donald, David. "Martin- Baker Fighters." Wings of Fame, Vol. 9, 1997, Aerospace Publishing Ltd., ISSN 1361-2034. * Green, William, ed. "Mr. Martin's Memorable M.B.5." Air International, Vol. 16, no. 2, February 1979. * * Lumsden, Alec and Terry Heffernan. "Martin Baker Mb.2" (Probe Probare No. 14). Aeroplane Monthly, Volume 13, No. 7, July 1985. Luokka:Brittiläiset yleisilmailukoneet Luokka:1930-luvun yleisilmailukoneet
.kg

.kg on Kirgisian Internet-maatunnus, jota ylläpitää AsiaInfo Telecommunication Enterprise. Eräät toisen asteen tunnukset ovat ilmaisia. Tunnus otettiin käyttöön 1995. == Aiheesta muualla == * IANA .kg whois * Rekisteröinti * Ilmaiset toisen asteen tunnukset kg kg sv:Toppdomän#K
.kh

.kh on Kambodžan Internet-maatunnus, jota ylläpitää Kambodžan posti- ja telekommunikaatioministeriö. Nimi tulee Kambodžan suurimmasta etnisestä ryhmästä khmer. Tunnus otettiin käyttöön 1996. Nimen suhteen on jonkin verran rekisteröintirajoituksia; sopimattomat, hyökkäävät tai vastenmieliset tunnukset voidaan hylätä. == Aiheesta muualla == * IANA .kh whois * Rekisteröinti kh kh sv:Toppdomän#K
Hupertsiini A

Hupertsiini A on kiinalaisessa yrttilääketieteessä käytetystä Huperzia serrata -kasvista (ketunliekolaji) eristetty seskviterpeeneihin ja alkaloidieihin kuuluva yhdiste, jonka nootrooppisia vaikutuksia on tutkittu Kiinassa ihmisillä kehitettäessä lääkkeitä Alzheimerin tautiinPharmacology, biochemistry and behavior, 2003 Jun;75(3):675-86, The psychopharmacology of huperzine A: an alkaloid with cognitive enhancing and neuroprotective properties of interest in the treatment of Alzheimer's disease.. Sillä on muistia ja kognitiivisia toimintoja tehostavia vaikutuksia ainakin Alzheimerin tautia sairastavilla.Acta Pharmacologica Sinica, 1995 Sep;16(5):391-5, Efficacy of tablet huperzine-A on memory, cognition, and behavior in Alzheimer's disease. Hupertsiini A on voimakas reversiibeli asetyylikoliiniesteraasi-inhibiittoriJournal of neuroscience research, 1989 Oct;24(2):276-85, Effect of huperzine A, a new cholinesterase inhibitor, on the central cholinergic system of the rat.Acta Pharmacologica Sinica, 1996 Nov;17(6):481-4, Huperzine A (shuangyiping): a promising drug for Alzheimer's disease. ja NMDA-antagonistiNeuroscience, 2001;105(3):663-9, Huperzine A, a nootropic alkaloid, inhibits N-methyl-D-aspartate-induced current in rat dissociated hippocampal neurons.Acta Pharmacologica Sinica, 1999 Jan;20(1):31-5 Modulation of NMDA receptor by huperzine A in rat cerebral cortex.. Ainakin rotilla se lisää hermokasvutekijöiden eritystä tietyntyyppisissä hermosoluissaActa Pharmacologica Sinica, 2005 Jun;26(6):673-8, Effects of huperzine A on secretion of nerve growth factor in cultured rat cortical astrocytes and neurite outgrowth in rat PC12 cells.. == Lähteet == == Aiheesta muualla == *ChemBlink: (-)-Huperzine A Luokka:Lääketiede Luokka:Alkaloidit Luokka:NMDA-reseptorin antagonistit
.ki

.ki on Kiribatin Internet-maatunnus, jota ylläpitää Telecommunications Authority of Kiribati. 2000-luvulle asti tunnusta ylläpiti australialainen ISP Connect.com.au. Tunnus otettiin käyttöön 1995. == Aiheesta muualla == * IANA .ki whois ki ki sv:Toppdomän#K
.km

.km on Komoreiden Internet-maatunnus, jota ylläpitää Comoros Telecom ja rekisteröinneistä huolehtii VeriSign. Tunnus otettiin käyttöön 1998. == Aiheesta muualla == * IANA .km whois * Rekisteröinti km km sv:Toppdomän#K
Verisign

VeriSign, Inc. on yhdysvaltalainen yritys, joka ylläpitää monipuolista verkkoinfrastruktuuria, mukaan lukien kahta kolmestatoista nimipalvelimesta sekä ylätason .com- ja .net-tunnuksia. Se vastaa myös monista digitaalisista sertifikaateista. Verisign perustettiin 1995 eriyttämällä RSA Securityn sertifikaattien myynti. Tämän toiminnan yhtiö myi Symantecille vuonna 2010. Vuonna 2000 Verisign osti 21 miljardilla dollarilla Network Solutionsin, jolle Yhdysvaltain hallinto oli antanut tehtäväksi hallita .com ja .net- verkkopäätteitä. Syyskuussa 2003 Verisign kaappasi kaikki Internetin rekisteröimättömät .com ja .net-verkkopäätteet, ja ohjasi ne omalle sivulleen, josta verkkotunnuksen voi ostaa.https://slashdot.org/story/03/09/16/0034210/resolving-everything- verisign-adds-wildcards https://money.cnn.com/2000/03/07/deals/verisign/ Yhtiö luopui .org-domainin ylläpidosta vuonna 2003. Vuonna 2011 Verisign sai hallittavakseen Yhdysvaltain hallituksen .gov-domaininhttps://www.route- fifty.com/infrastructure/2011/02/gsa-selects-verisign-to-manage-gov-domain- name-registry/283030/ ja hoiti sitä tammikuuhun 2023, jolloin hallinta siirtyi Cloudflarelle.https://domainincite.com/28517-verisign-loses-prestige- gov-contract-to-cloudflare Vuonna 2010 Yhdysvaltain maahanmuutto ja tullin lainvalvonta määräsi takavarikoitavaksi 82 .com-domania, joilla myytiin piraattituotteita ja jaettiin BitTorrent-tiedostoja. Verkkosivustot ohjattiin Kotimaan turvallisuusviraston pelottelevalle sivustolle. ICANN kielsi että sillä olisi yhteyttä domainien viemiseen poist niiden rekisteröijältä, vaan näytti siltä että Turvallisuusvirasto oli toiminut suoraan Verisignin kanssa.https://domainincite.com/2766-icann-had-no-role-in-seizing-torrent- domains Vuonna 2012 Yhdysvallat ilmoitti virallisesti, että sillä on oikeus viedä com, .net, .org -domainit niin päätettyään.https://www.wired.com/2012/03/feds-seize-foreign-sites/ == Lähteet == Luokka:Yhdysvaltalaiset tietotekniikkayhtiöt Luokka:Yhdysvaltalaiset pörssiyhtiöt
.kn

.kn on Saint Kitts ja Nevisin Internet-maatunnus, jota ylläpitää Puerto Ricon yliopisto. Tunnus on nykyisin avoin koko maailmalle. Se otettiin alun perin käyttöön 1991. == Aiheesta muualla == * IANA .kn whois * Rekisteröinti – Dot KN kn kn sv:Toppdomän#K
Puerto Ricon yliopisto

Puerto Ricon yliopisto (, , lyh. UPR) on yliopisto Puerto Ricossa. Yliopisto perustettiin vuonna 1903, mutta saaren sotilashallinto oli jo vuonna 1899 perustanut teollisen normaalikoulun. Yliopistolla on 11 kampusta, jotka sijoittuvat eri puolille Puerto Ricoa. Yliopiston ensisijainen opetuskieli on espanja, mutta opiskelijoilta vaaditaan hyvää englannin kielen taitoa opintojen alussa, sillä yksittäiset professorit voivat valita kursseillaan käyttämänsä opetuskielen. Opiskelijoita yliopistolla on 39 482 ja henkilökuntaa 4176. Yliopisto perii lukukausimaksua sen perusteella, ovatko opiskelijat territorion asukkaita (5324 $) vai ulkopuolisia (2168 $). Vuonna 2022 yliopiston rehtoriksi nimitettiin Luis A. Ferrao. == Lähteet == == Aiheesta muualla == Luokka:Yhdysvaltain yliopistot ja korkeakoulut Luokka:Puerto Rico Luokka:Puerto Ricon rakennukset ja rakennelmat
Philadelphia Phillies

Philadelphia Phillies on baseballseura Philadelphiasta Pennsylvaniasta. Sen joukkue kuuluu Major League Baseballin National Leaguen itäiseen divisioonaan. Seura perustettiin lakkautetun Worcester Worcestersin tilalle vuonna 1883. Se tunnettiin alun perin rinnakkaisnimillä Quakers ja Phillies (lyhenne sanasta Philadelphians, ”philadelphialaiset”) kunnes jälkimmäisestä tuli virallinen nimi vuonna 1890. Phillies on pisimpään samalla nimellä ja samassa kaupungissa toiminut urheilufranchise Yhdysvaltain ammattilaisurheilun historiassa. Seura on voittanut seitsemän National Leaguen mestaruutta ja kaksi World Seriesiä (1980, 2008). Phillies voitti ensimmäisen National Leaguen mestaruutensa vuonna 1915. Se pääsi World Series -loppuotteluun, jonka se kuitenkin hävisi Boston Red Soxille otteluvoitoin 1–4. Philliesin perinteinen kilpakumppani on New York Mets. Seuralla oli vuosina 1901–1954 paikallisvastustaja Philadelphia Athletics, joka pelaa nykyään Kalifornian Oaklandissa nimellä Oakland Athletics. Philliesin kotistadion on South Philadelphian urheilukompleksiin kuuluva Citizens Bank Park, jolla on 43 500 katsojapaikkaa. Aikaisempia stadioneja ovat Recreation Park (1883–1886), Baker Bowl (1887–1938), Shibe Park (1938–1970) ja Veterans Stadium (1971–2003). == Lähteet == == Aiheesta muualla == * Philadelphia Philliesin sivusto Luokka:Major League Baseball -seurat Luokka:Vuonna 1883 perustetut urheiluseurat Luokka:Philadelphian urheilu
Souleymane Camara

Souleymane Camara (s. 22. joulukuuta 1982 Dakar) on senegalilainen jalkapalloilija. Hyökkääjänä pelaava Camara edustaa Ranskan pääsarjassa Montpellier’ta. ==Ura== Camara aloitteli jalkapalloilun Ranskassa Monacossa, jossa hän ei onnistunut vakiinnuttamaan pelipaikkaansa. Camara siirtyi aluksi lainalle Guingamp tammikuussa 2006, mutta teki vain kaksi maalia 13 ottelussa. Hän vietti vielä hetken aikaa vaihtopelaajana Monacossa, josta hän siirtyi elokuussa 2005 Niceen. Camara tehottomuudesta huolimatta pelasi seurassa myös kaudella 2006-2007. Hän ei kuitenkaan onnistunut maalinteossa ja siirtyi lainalle kaudeksi 2007-2008 Ligue 2:ssa pelanneeseen Montpellier’hen. Uudessa seurassa Camara teki uransa maaliennätyksen osuttuaan 11 kertaa pelaamassaan 37 ottelussa. Kesällä 2008 Camara allekirjoitti pysyvän sopimuksen Montpellier’n kanssa ja oli nostamassa seuran Ranskan pääsarjaan kaudella 2008-2009. ===Maajoukkueura=== Camara on pelannut Senegalin maajoukkueessa vuodesta 2001 lähtien. Hänen ensimmäiset arvokisat olivat MM-kisoissa 2002, jossa Senegal selvisi puolivälieriin. Toisen kerran hän pelasi arvokisoissa vuoden 2006 Afrikan kisoissa, jossa Camara onnistui kerran maalinteossa. ==Aiheesta muualla== * La fiche de Souleymane CAMARA * National Football Teams Luokka:Senegalilaiset jalkapalloilijat Luokka:Vuonna 1982 syntyneet Luokka:Elävät henkilöt
Heckler & Koch GMG

Heckler & Koch GMG () on saksalaisen Heckler & Kochin valmistama kranaattikonekivääri. Ase on suunniteltu ensisijaisesti Saksan armeijalle, mutta se kuuluu nykyisin myös monen muun armeijan kalustoon. Suomen puolustusvoimissa nimeämiskäytännön mukaan ase tunnetaan nimellä 40 KRKK 2005. ==Tekniset tiedot== Heckler & Koch GMG käyttää ammuksinaan 40 mm kranaatteja, ja aseen tulinopeus on noin 340 laukausta minuutissa. Kranaatit syötetään aseeseen panosvyön avulla, joka voidaan syöttää aseen kummalta puolelta tahansa. Näin GMG:ää voi käyttää sekä vasen- että oikeakätinen ampuja. Aseeseen voidaan kiinnittää sekä infrapuna- että yötähtäin, joiden avulla se on tarkka jopa 1,5 kilometrin päähän ammuttaessa. Jalkaväenkäytön lisäksi GMG voidaan kiinnittää ajoneuvoon, ja esimerkiksi miehistönkuljetusajoneuvo ATF Dingo on varustettu Heckler & Koch GMG:llä. ==Käyttäjät== * * * * * * * * - Ase on USSOCOM erikoisjoukkojen käytössä. ==Kuvagalleria== Kuva:GTK Boxer Gun.jpg|Heckler & Koch GMG kiinnitettynä Boxer panssariajoneuvoon. Kuva:HKGMW.jpg|Heckler & Koch GMG. == Lähteet == Luokka:Konekiväärit
.kr

.kr on Etelä-Korean Internet-maatunnus, jota ylläpitää NIDA. Tavalliset tunnukset rekisteröidään kolmannelle asteelle, latinalaisista poikkeavia merkkejä sisältävät toiselle asteelle. Verkkotunnukset on rajoitettu Etelä- Korean asukkaille. Tunnus otettiin käyttöön 1986. == Aiheesta muualla == * IANA .kr whois kr kr sv:Toppdomän#K
Lamine Diatta

Lamine Diatta (s. 2. heinäkuuta 1975 Dakar) on senegalilainen jalkapalloilija. Puolustajana pelaava Diatta edustaa Qatarin pääsarjassa Al-Ahli Dohaa. ==Ura== Diatta aloitteli jalkapalloilun Ranskassa, jossa hän vietti suurimman osan urastaan. Diatta pelasi muun muassa uransa alussa Toulousen reservijoukkueessa, josta hän myöhemmin nousi edustukseen kaudella 1998-1999. Diatta kävi hetkellisesti myös Marseillessa, mutta ei pelannut otteluakaan ja siirtyi Stade Rennaisiin vuonna 1999. Hän pelasi joukkueessa yhteensä viisi kautta pelaten 129 sarjaottelua. Diatta pelasi myös muutaman kauden Lyonissa, jossa hän voitti Ranskan mestaruuden kahdesti (2005 ja 2006). Diatta siirtyi pois Ranskasta vuonna 2007, siirryttyään Turkin superliigaan Beşiktaşiin kaudeksi 2007-2008. Sittemmin hän siirtyi Newcastlen kautta Hamilton Academicaliin, jossa hän ei saanut peliaikaa lainkaan. Tämän myötä Diatta siirtyi huhtikuussa 2009 Qatariin Al-Ahli Dohaan.Diatta joins Qatar side Al Ahli BBC 29.4.2009 Viitattu 19.6.2010 ===Maajoukkueura=== Diatta pelasi Senegalin maajoukkueessa vuosina 2000-2008 yhteensä 70 maaottelua. Hän edusti maataan muun muassa vuoden 2002 MM-kisoissa. ==Lähteet== ==Aiheesta muualla== * National Football Teams Luokka:Senegalilaiset jalkapalloilijat Luokka:Vuonna 1975 syntyneet Luokka:Elävät henkilöt
Jin Xing

Jin Xing (; s. 13. elokuuta 1967 Shenyang, Liaoning, Kiina) on kiinalainen koreografi ja tanssija, joka edustaa nykytanssia. Jin on transsukupuolinen ja Kiinan armeijan entinen upseeri. Hänet määriteltiin syntymässä pojaksi ja aloitti tanssiuransa 9-vuotiaana Kiinan armeijan tanssikoulussa. Hän on noussut Kiinan nykytanssin huipulle ja johtaa Kiinan ensimmäistä itsenäistä tanssiryhmää, joka on ollut koossa kymmenen vuotta. Hänen teoksena Shanghai Beauty sai Suomen-ensi-iltansa Kuopio tanssii ja soi -tapahtumassa 2010. Jin esiintyy tanssiryhmineen enimmäkseen ulkomailla ja saa rahat ryhmälle omalla työllään, näyttelemällä, esiintymällä televisiossa ja kirjoittamallaan kirjalla. Valtio ei tue ryhmää. Jin sai koulutuksen armeijassa tanssijaksi. Hän kävi 1990-luvun puolivälissä läpi transprosessin. Hän on opiskellut tanssia New Yorkissa, jossa hän tutustui Reijo Kelaan. Jin on naimisissa saksalaisen miehen kanssa, ja heillä on kolme adoptoitua lasta. == Lähteet == == Aiheesta muualla == * * Luokka:Kiinalaiset tanssijat Luokka:Vuonna 1967 syntyneet Luokka:Elävät henkilöt
Informaatio- ja viestintäministeriö (Etelä-Korea)

Informaatio- ja viestintäministeriö () on Etelä-Korean hallituksen ministeriö. Sen päämaja sijaitsee Jongno-gussa, Soulissa. Nykyinen, vuonna 2006 aloittanut ministeri on Rho Jun-hyong. Ministeriöön kuuluu alaorganisaatioita, kuten National Internet Development Agency of Korea (한국인터넷진흥원, NIDA), joka hallinnoi Etelä-Korean IPv4/IPv6-osoitealueita ja niihin liittyvää whois-tietoa, Etelä- Korean autonomista järjestelmää sekä .kr-verkkotunnusta. NIDA perustettiin vuonna 2004. Luokka:Etelä-Korean politiikka Luokka:Ministeriöt
Rheinmetall YAK

Rheinmetall YAK () on saksalainen raskaasti panssaroitu sotilaskäyttöön tarkoitettu kuljetusajoneuvo. Ajoneuvoa valmistaa Rheinmetall Landsysteme AG ja se perustuu sveitsiläisen MOWAGin valmistamaan MOWAG Duro -runkoon. Saksan armeija käyttää Rheinmetall YAKia sotilaspoliisien ja pomminpurkuryhmien ajoneuvona sekä ambulanssina. Ajoneuvo on aseistettu joko MG3-konekiväärillä tai Heckler & Koch GMG -kranaattikonekiväärillä. Yhteensä Saksan armeija on tilannut 296 ajoneuvoa, jotka toimitetaan vuoteen 2012 mennessä. ==Lähteet== * ===Viitteet=== Yak Luokka:Panssariajoneuvot
WHOIS

WHOIS (yhdistelmä sanoista who is) on kyselyprotokolla, jota käytetään tietokantakyselyihin liittyen verkkotunnuksiin, Internet-maatunnuksiin, IP- osoitealueisiin, autonomisen järjestelmän numeroihin sekä niiden omistajiin, rekisteröijiin ja muuhun perusinformaatioon. WHOIS-palveluita on perinteisesti käytetty komentorivisovelluksien välityksellä, mutta myös web-palveluita löytyy. Palvelimet kuuntelevat porttia 43. == Aiheesta muualla == * ICANNin Whois-palvelu Luokka:Verkkoprotokollat
Mungo ESK

Mungo ESK () on saksalainen raskaasti panssaroitu sotilaskäyttöön tarkoitettu kuljetusajoneuvo. Mungo ESK painaa ainoastaan 5 300 kiloa ja se on suunniteltu ilmakuljetettavaksi erikois- ja maahanlaskujoukkojen mukana. Mungo ESK perustuu Multicar M30/FUMO runkoon ja sitä valmistaa Krauss-Maffei Wegmann sekä Rheinmetall. Saksan armeija on tilannut 396 ajoneuvon sarjan valmistajalta, jonka toimitus alkoi vuonna 2005. Lisäksi ajoneuvosta on rakennettu prototyyppi, joka on suunniteltu ABC-aseiden tuhojen torjuntaan. ==Kuvagalleria== Kuva:MungoBW.jpg|Mungo ESK Afganistanissa vuonna 2005. Kuva:Mungo gelaende.jpg|Kaatunut Mungo Afganistanissa vuonna 2006. Kuva:ILA Berlin 2012 PD 255.JPG|Mungo Mehrzweck. Luokka:Rheinmetall Luokka:Panssariajoneuvot Luokka:Maastokuorma-autot
Jacques Chaban-Delmas

Jacques Chaban-Delmas (7. maaliskuuta 1915 Pariisi, Ranska – 10. marraskuuta 2000 Pariisi, Ranska) oli ranskalainen gaullistipoliitikko. Hän toimi Ranskan pääministerinä vuosina 1969–1972, jolloin Ranskan presidentin virkaa hoiti Georges Pompidou. Jacques Chaban-Delmas syntyi nimellä Jacques Delmas. Ranskan vastarintaliikkeessä hänet tunnettiin nimellä Chaban; toisen maailmansodan jälkeen hän muutti virallisesti nimensä Chaban-Delmasiksi. Vastarintaliikkeen prikaatikenraalina hän otti osaa Pariisin kansannousuun elokuussa 1944. Hän oli nuorin Ranskan kenraali sitten Napoleon I:n ajan. Nuoruudessaan Chaban- Delmas oli radikaalipuolueen jäsen, mutta liittyi neljättä tasavaltaa vastustavaan gaullistipuolueeseen (RPF). Hän oli Ranskan liikenneministeri vuosina 1954–1955, puolustusministeri vuosina 1957–1958 ja kansalliskokouksen puhemies vuosina 1958–1969, 1978–1981 sekä 1986–1988. Lisäksi hän toimi Bordeaux’n pormestarina kahdeksan kautta vuosina 1947–1995. Vuoden 1974 presidentinvaaleissa Chaban-Delmas oli gaullistipuolueen presidenttiehdokas ja sijoittui ensimmäisellä äänestyskierroksella kolmanneksi saatuaan 15,1 % äänistä. Tämä johtui pitkälti siitä, että useat gaullistipoliitikot, kuten Jacques Chirac, tukivat virallisesti toista ehdokasta Valéry Giscard d’Estaingiä, joka tulikin lopulta valituksi Ranskan presidentiksi. Chaban- Delmas pelasi tennistä ja rugbyä ja voitti tenniksen nelinpelin seniorimestaruuden vuonna 1970. == Lähteet == == Aiheesta muualla == Luokka:Ranskan pääministerit Luokka:Liikenneministerit Luokka:Ranskan puolustusministerit Luokka:Ranskan vastarintaliikkeen henkilöt Luokka:Pormestarit Luokka:Vuonna 1915 syntyneet Luokka:Vuonna 2000 kuolleet
Habib Beye

Habib Frederic Beye (s. 19. lokakuuta 1977 Suresnes) on ranskalais- senegalilainen jalkapalloilija. Beye oli pelipaikaltaan puolustaja ja pelasi Ranskan ja Englannin pääsarjoissa sekä Senegalin maajoukkueessa. == Ura == Ranskassa syntynyt Beye pelasi kaudella 1997–1998 Paris Saint-Germainin reservijoukkueessa, josta hän siirtyi yhden kauden jälkeen Strasbourgiin. Beye pelasi joukkueessa viiden kauden ajan ja voitti vuonna 2001 Ranskan cupin. Kesällä 2003 Beye siirtyi Marseilleen, jossa hän pelasi neljän ja puolen kauden ajan ja voitti UEFA Intertoto Cupin vuonna 2005. Marseillessa joukkueen kannattajat äänestivät Beyen vuoden pelaajaksi kaudella 2005–2006. Hän pelasi kahden viimeisen kauden ajan joukkueen kapteenina ennen siirtymistään Englantiin. Beye siirtyi elokuussa 2007 Newcastleen kolmen miljoonan euron siirtosummalla. Hän allekirjoitti kolmen vuoden sopimuksen mutta siirtyi kahden kauden jälkeen Aston Villaan jouduttuaan valmennuksen kanssa ongelmiin.Beye - I must leave Toon Sky Sports 14.7.2009 Viitattu 19.6.2010 Beye päätti pelaajauransa Doncaster Roversin joukkueessa vuonna 2012. === Maajoukkueura === Beye pelasi Senegalin maajoukkueessa vuosina 2001–2008 yhteensä 44 maaottelua. Hän edusti maataan MM-kisoissa 2002, jossa Senegal selvisi puolivälieriin. == Lähteet == Luokka:Senegalilaiset jalkapalloilijat Luokka:Vuonna 1977 syntyneet Luokka:Elävät henkilöt
.kw

.kw on Kuwaitin Internet-maatunnus, jota ylläpitää Kuwait Institute for Scientific Research ja sponsoroi Ministry of Communications. Useimmiten verkkotunnukset on rajoitettu Kuwaitin asukkaille ja kuwaitilaisille yrityksille ja organisaatioille, lukuun ottamatta eräitä toisen asteen tunnuksia, joille on eri rajoitukset. Tunnus otettiin käyttöön 1992. == Aiheesta muualla == * IANA .kw whois kw kw sv:Toppdomän#K
Kuwait Institute for Scientific Research

Kuwait Institute for Scientific Research (KISR) on kuwaitilainen organisaatio, jonka toimialueeseen kuuluvat tieteelliset tutkimukset aiheena ympäristöstä ja taloudesta huolehtiminen ja hallituksen neuvominen tieteellisissä ongelmissa. Organisaation perusti alun perin vuonna 1967 Saudi Aramco -öljy-yhtiö tutkimaan maaöljyä, kuiva-alueiden maataloutta ja meribiologiaa. KISR:n päätoimipiste on Kuwaitin kaupungissa. ==Lähteet== Luokka:Kuwaitin talous Luokka:Tutkimuslaitokset Luokka:Kuwait (kaupunki)
AGF (panssariauto)

AGF () on saksalainen Rheinmetallin valmistama panssariauto. Auto perustuu siviilikäytössä olevaan Mercedes-Benz G-sarjan maastoautoon. Ajoneuvoa on tuotettu 21 kappaleen sarja Saksan armeijan erikoisyksiköiden käyttöön. Lisäksi Sveitsin armeija käyttää AGF:ää tiedusteluajoneuvona. AGF on aseistettu joko M2-konekiväärillä tai Heckler & Koch GMG kranaattikonekiväärillä. AGF:stä käytetään myös afrikkalaisen kissapedon mukaan nimeä Serval (). ==Aiheesta muualla== *AGF valmistajan verkkosivuilla Luokka:Rheinmetall Luokka:Panssariajoneuvot
Gábor Vona

Gábor Vona (s. Gábor Zázrivecz, 20. elokuuta 1978, Gyöngyös) on unkarilainen poliitikko ja äärioikeistolaisen Jobbik-puolueen puheenjohtaja sekä puolisotilaallisen Magyar Gárda -järjestön perustaja. Vona opiskeli historiaa ja psykologiaa Budapestin yliopistossa sekä toimi opettajana vähän aikaa. Hän oli mukana Jobbikin perustamiskokouksessa 2003 jossa Vona valittiin puolueen varapuheenjohtajaksi ja vuonna 2006 puheenjohtajaksi. Seuraavana vuonna Vona perusti Jobbikin "taisteluosaston" Magyar Gárdan, joka on saanut arvostelua joukkojen pukeuduttua 40-luvun Unkarissa vaikuttaneen Nuoliristi-puolueen väreihin. Järjestöä on myös syytetty vähemmistöjen kuten romanien ja homoseksuaalien vainosta. Vona on puheenjohtajana onnistunut johdattamaan Jobbikin vaalivoittoihin niin vuoden 2009 europarlamenttivaaleissa kuin seuraavan vuoden parlamenttivaaleissa. Europarlamenttivaalien jälkeen Vona ajoi eurooppalaisten äärioikeistopuolueiden yhteistä ryhmittymää. ==Lähteet== == Aiheesta muualla == Luokka:Puolueiden puheenjohtajat Luokka:Unkarilaiset poliitikot Luokka:Vuonna 1978 syntyneet Vona, Gábor
Pape Thiaw

Pape Bouna Thiaw (s. 5. helmikuuta 1981 Dakar) on senegalilainen jalkapalloilija. ==Ura== Thiaw aloitteli jalkapalloilun kotimaassaan Senegalissa Yégon riveissä. Sittemmin siirryttyään pelaamaan Eurooppaan vuonna 1998 hän on kiertänyt useita eurooppalaisia seuroja pelaten muun muassa Ranskassa, Sveitsissä, Venäjällä ja Espanjassa. ==Maajoukkueura== Thiaw pelasi Senegalin maajoukkueessa vuosina 2001-2003 yhteensä 16 maaottelua. Hän edusti maataan muun muassa vuoden 2002 MM-kisoissa, jossa Senegal pääsi aina puolivälieriin asti. ==Aiheesta muualla== * National Football Teams Luokka:Senegalilaiset jalkapalloilijat Luokka:Vuonna 1981 syntyneet Luokka:Elävät henkilöt
Lähiulkomaa

Lähiulkomaa (ven. ближнее зарубежье, bližneje zarubežje) on venäläinen poliittinen termi, jolla tarkoitetaan Neuvostoliiton hajoamisen jälkeen syntyneitä valtioita. Monet venäläiset käyttivät termiä Neuvostoliiton hajotessa 1991. Juuri itsenäisiksi julistautuneiden valtioiden johtajat eivät pitäneet siitä, sillä termi kyseenalaisti niiden itsenäisyyden. Venäjän presidentti Vladimir Putinin mukaan ”lähiulkomaat” ovatkin Venäjän vaikutusaluetta ja strategisesti tärkeitä. Lähiulkomaille yhteisiä piirteitä ovat Itsenäisten valtioiden yhteisöön kuuluminen sekä venäläisen kulttuurin omaksuminen. == Lähteet == Luokka:Neuvostoliitto Luokka:Venäjän ulkopolitiikka
Stéphane Lannoy

Stéphane Laurent Lannoy (s. 18. syyskuuta 1969 Boulogne-sur-Mer, Ranska) on ranskalainen jalkapalloerotuomari. Hänestä tuli kansainvälinen erotuomari vuonna 2006. Lannoy on tuominnut otteluita seurajoukkuetasolla Ranskan pääsarjan lisäksi UEFA Cupissa ja Mestarien liigassa. Hän on myös tuominnut maajoukkuetasolla arvokilpailuissa vuoden 2008 kesäolympialaisissa, vuoden 2010 MM-kilpailuissa ja vuoden 2012 EM-kilpailuissa == Aiheesta muualla == * Esittely FIFA:n sivustolla Luokka:Ranskalaiset jalkapallotuomarit Luokka:Vuonna 1969 syntyneet Luokka:Elävät henkilöt
David Sanborn

David William Sanborn (30. heinäkuuta 1945 Tampa, Florida, Yhdysvallat – 12. toukokuuta 2024https://www.rollingstone.com/music/music-news/david-sanborn- jazz-saxophonist-dead-obituary-1235019601/) oli yhdysvaltalainen alttosaksofonisti. Hän työskenteli monenlaisen musiikin parissa, ja hänen soolotuotantonsa on tyypillisesti jazzin, instrumentaalisen popin ja rhythm and bluesin sekoittamista. Sanborn soitti saksofonia lukioikäisestä asti ja ensimmäisen sooloalbuminsa Taking Off hän julkaisi vuonna 1975. Sanborn vieraili yhtyeineen Pori Jazz -festivaaleilla vuosina 1990 ja 1999. ==Diskografia== ===Albumit=== * * * * * * * * * * * * * * * * * * * * * * * * * ==Lähteet== ==Aiheesta muualla== *Viralliset kotisivut Luokka:Yhdysvaltalaiset saksofonistit Luokka:Vuonna 1945 syntyneet Luokka:Vuonna 2024 kuolleet
Krista Pöllänen

Krista Pöllänen (o.s. Ylönen, s. 10. kesäkuuta 1973 Lahti) on suomalainen keilaaja.Krista Pöllänen Suomen Keilailuliitto – pelaajaesittelyt, viitattu 7.12.2016http://personal.inet.fi/urheilu/sirkut/historia.html Pöllänen saavutti keilailun EM-kultaa masters-kisasta 2010 Latvian Riiassa. Finaalissa hän kukisti ruotsalaisen Sandra Anderssonin sarjavoitoin 2–1. Finaalivastustaja Anderssonin Pöllänen kukisti 249–215-lukemin. Pölläsen mestaruus oli ensimmäinen suomalaisnaisen voittama henkilökohtainen Euroopan- mestaruus sitten 1993 kultaan yltäneen Pauliina Aallon. Pöllänen sai 2010 EM- kisoista mestaruuden ohella myös parikilpailusta hopeaa yhdessä Piritta Kantolan kanssa ja triokisasta pronssia joukkueella, johon kuuluivat Pöllänen, Kantola ja Hannele Impola. Hän sai myös pronssia henkilökohtaisesta all events -kisasta ja oli siten mukana kaikissa Suomen saavuttamissa kisamitaleissa. Vuonna 2009 Pöllänen saavutti MM-pronssia singlessä. Pöllänen on voittanut henkilökohtaisen Suomen-mestaruuden kahdeksan kertaa, vuosina 2001, 2002, 2004, 2008, 2010, 2011, 2012 ja 2015. Hän on uransa aikana keilannut 17 kertaa täyden 300 pisteen sarjan, ensimmäisen kerran marraskuussa 1997. Hän on edustanut lahtelaisseura Sirkkuja vuodesta 1995. == Lähteet == Luokka:Suomalaiset keilaajat Luokka:Vuonna 1973 syntyneet Luokka:Elävät henkilöt
Ravshan Ermatov

Ravshan Sayfiddinovich Ermatov (, s. 9. elokuuta 1977 Taškent) on uzbekistanilainen jalkapalloerotuomari. Hänestä tuli kansainvälinen erotuomari vuonna 2003. Ermatov oli tuomitsemassa vuoden 2007 alle 20-vuotiaiden MM- kilpailuja. Hänet on nimetty vuosina 2008 ja 2009 Aasian parhaaksi erotuomariksi.Ravshan Irmatov appointed for 2010 FIFA World Cup UzDaily.com. Viitattu 20.6.2010. Hän tuomitsi vuoden 2008 seurajoukkueiden MM-kilpailuiden loppuottelun, jossa kohtasivat Manchester United ja LDU Quito. Hänet valittiin tuomitsemaan myös vuoden 2010 MM-kilpailuihin, jossa hän sai kunnian toimia Etelä-Afrikan ja Meksikon välisessä avausottelussa erotuomarina, ja vuoden 2014 MM-kilpailuihin. == Lähteet == == Aiheesta muualla == * Esittely FIFA:n sivustolla Luokka:Uzbekistanilaiset jalkapallotuomarit Luokka:Vuonna 1977 syntyneet Luokka:Elävät henkilöt
Yūichi Nishimura

Yūichi Nishimura (, s. 17. huhtikuuta 1972 Tokio, Japani) on japanilainen jalkapalloerotuomari. Hänestä tuli kansainvälinen erotuomari vuonna 2004. Nishimura on tuominnut otteluita arvokilpailuissa vuonna 2007 alle 17-vuotiaiden MM-kilpailuissa ja vuonna 2008 Afrikan-mestaruuskilpailuissa, joista jälkimmäisessä hän oli ainoa aasialainen erotuomari. Hänet nimettiin 29 erotuomarin joukkoon tuomitsemaan vuoden 2010 MM-kilpailuihin. Nishimura antoi turnauksen ensimmäinen punaisen kortin uruguaylaispelaaja Nicolás Lodeirolle, jota hän oli jo aikaisemmin ottelun aikana varoittanut keltaisella kortilla. == Aiheesta muualla == * Esittely FIFA:n sivustolla Luokka:Japanilaiset jalkapallotuomarit Luokka:Vuonna 1972 syntyneet Luokka:Elävät henkilöt
.ky

.ky on Caymansaarten Internet-maatunnus, jota ylläpitää Information and Communications Technology Authority. Tunnukset on rajoitettu saarten asukkaille ja siellä rekisteröidyille yrityksille ja organisaatiolle. Myös paikallinen puhelinnumero ja osoite tarvitaan rekisteröintiin. Rekisteröinnit tehdään toiselle tai kolmannelle asteelle. Tunnus otettiin käyttöön 1995. == Aiheesta muualla == * IANA .ky whois ky ky ky sv:Toppdomän#K
.kz

.kz on Kazakstanin Internet-maatunnus, jonka rekisteröinnistä vastaa KazNIC ja sponsoroinnista Association of IT Companies of Kazakhstan. Tunnukselle ei ole rekisteröintirajoituksia lukuun ottamatta eräitä kolmannen asteen tunnuksia. Tunnus otettiin käyttöön 1994. == Aiheesta muualla == * IANA .kz whois kz kz sv:Toppdomän#K
.la

.la on Laosin Internet-maatunnus, jota ylläpitää LA Names Corporation ja sponsoroi Lao National Internet Committee. Tunnukselle ei ole reskiteröintirajoituksia lukuun ottamatta eräitä nimen perusteella "premium domaineiksi" rajoitettuja tunnuksia. Tunnus otettiin käyttöön 1996. Suomenkielinen domain hack www.ruoka.la ohjautuu Ruokala.netin sivuille. == Aiheesta muualla == * IANA .la whois la la sv:Toppdomän#L
Palveluntarjoaja

Palveluntarjoaja on entiteetti joka välittää palveluja toisiin kokonaisuuksiin. Se yleensä viittaa liiketoimintaan joka toimittaa tilausmaksuja ja web palveluja yksityisille tai liikeharjoittajille. Palvelut voivat sisältää mm. Internet pääsyn, Mobiiliverkko-operaattorin sekä web- sovellus hostauksen. Termi on useimmin sovellettu kommunikaatiopalveluihin kuin muihin palvelusektoreihin. ==Palveluntarjoaja tyyppejä== *() *() *Internet-palveluntarjoaja () *() *() *() *() Luokka:Internet
.lb

.lb on Libanonin Internet-maatunnus, jota ylläpitää LBDR ja sponsoroi American University of Beirut. Rekisteröinti edellyttää libanonilaista rekisteröityä tavaramerkkiä. Tunnus otettiin käyttöön 1993. == Aiheesta muualla == * IANA .lb whois lb lb sv:Toppdomän#L
Viktor Kassai

Viktor Kassai (s. 10. syyskuuta 1975 Tatabánya, Unkari) on unkarilainen jalkapalloerotuomari. Hänestä tuli kansainvälinen erotuomari vuonna 2003. Ensimmäisen kerran arvokilpailuissa Kassai tuomitsi vuonna 2007 alle 20-vuotiaiden MM-kilpailuissa. Hän toimi myös vuoden 2008 EM-kilpailuissa muutamissa otteluissa neljäntenä avustavana tuomarina. Hänet valittiin 29 erotuomarin joukkoon tuomitsemaan vuoden 2010 MM-kilpailuihin. Kilpailuissa hän tuomitsi ensimmäisen ottelunsa 15. kesäkuuta 2010 Brasilian ja Pohjois- Korean välillä. Kassai tuomitsi myös MM-kilpailujen 2010 karsintaottelun Suomen ja Saksan välillä vuonna 2008. Hän tuomitsee myös vuoden 2012 EM- kilpailuissa == Aiheesta muualla == * Esittely FIFA:n sivustolla Luokka:Unkarilaiset jalkapallotuomarit Luokka:Vuonna 1975 syntyneet Luokka:Elävät henkilöt
Carl Medjani

Carl Medjani (; s. 15. toukokuuta 1985 Lyon, Ranska) on algerialainen jalkapalloilija. Puolustajana pelaava Medjani edustaa Turkin Superliigassa pelaavaa Trabzonsporia. ==Ura== Medjani aloitteli jalkapallon Saint-Étiennen junioreissa, josta hän siirtyi ensimmäiseen ammattilaisseuraan Liverpooliin elokuussa 2003.Liverpool snap up teenager BBC 8.8.2003 Viitattu 20.6.2010 Medjani ei kuitenkaan onnistunut saamaan peliaikaa ja hänet lainattiin ensimmäisen kauden jälkeen takaisin Ranskaan. Medjani vietti kaksi seuraavaa kautta lainalla Lorientissa ja Metzissa.Sunderland sign Le Tallec on loan BBC 2.8.2005 Viitattu 20.6.2010 Lopulta Medjani siirtyi pysyvästi Ranskaan siirryttyään Lorientiin kaudella 2006-2007. Hän ei kuitenkaan saanut peliaikaa ja siirtyi kesken kauden lainalle Ajaccioon, jossa Medjani nousi avauskokoonpanoon. Kesällä 2008 hän allekirjoitti kolmivuotisen sopimuksen Ajaccion kanssa. 31\. tammikuuta 2013 Medjani siirtyi Ranskan toiseksi korkeimmalla sarjatasolla pelanneeseen Monacoon. Monaco nousi pääsarjaan kaudeksi 2013–2014. Kesän aikana Monaco hankki puolustukseensa Eric Abidalin ja Ricardo Carvalhon. Medjanin peliaika olisi jäänyt tulevalla kaudella vähäiseksi ja ranskalainen siirtyi lainalle Olympiakosiin. Tammikuun alussa 2014 Medjani palasi Ranskaan ja teki kevään mittaisen lainasopimuksen Valenciennesin kanssa. Officiel : Carl Medjani prêté au VAFC ! Elokuussa 2014 Medjani allekirjoitti kolmen vuoden sopimuksen Trabzonsporin kanssa.Medjani à Trabzonspor 6.8.2014 Viitattu 19.8.2014 ==Maajoukkueura== Medjani edusti Ranskaa nuorten maajoukkueissa ja toimi muun muassa alle 21-vuotiaiden kapteenina. Aikuisten tasolla Medjani kuitenkin päätti edustaa isänsä synnyinmaata Algeriaa. Ensimmäisen maaottelunsa hän pelasi 2010 MM-kisojen jälkeen 12. elokuuta 2010 harjoitusottelussa Gabonia vastaan.La Fiche de Carl MEDJANI DZFoot Viitattu 5.11.2010 ===MM-kisat 2010=== Medjani valittiin vuoden 2010 MM-kisoihin.World Cup 2010: Carl Medjani Overjoyed With First Algeria Call-Up Goal 5.5.2010 Viitattu 20.6.2010 Hän ei kuitenkaan pelannut kisoissa otteluakaan. ===Afrikan-mestaruuskisat 2013=== Medjani pelasi ensimmäiset arvokisansa vuoden 2013 Afrikan-mestaruuskisoissa oltuaan mukana vain avausottelussa Tunisiaa vastaan. Algerian kisat päättyivät alkulohkoon. ===MM-kisat 2014=== Medjani valittiin 2014 MM-kisoihin. Hän pelasi maansa kaikki kolme alkulohkon ottelua. Algerian kisat päättyivät neljännesvälieriin. ==Yksityiselämä== Medjani syntyi Ranskassa algerialaiselle isälle ja ranskalaiselle äidille. Hänen isänsä nimesi poikansa suosikkiurheilijansa Carl Lewisin mukaan.Medjani découvre l’Algérie Le Buteur 29.6.2010 Viitattu 29.6.2010 ==Lähteet== * ===Viitteet=== ==Aiheesta muualla== * Carl Medjanin tilastot Ranskan sarjoissa Luokka:Ranskalaiset jalkapalloilijat Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1985 syntyneet Luokka:Elävät henkilöt
.lc

.lc on Saint Lucian Internet-maatunnus, jota ylläpitää NIC.LC ja sponsoroi Puerto Ricon yliopisto. Tunnus on avoin rekisteröitäväksi joka puolelle maailmaa. Tunnus otettiin käyttöön 1991. == Aiheesta muualla == * IANA .lc whois lc lc sv:Toppdomän#L
.lk

.lk on Sri Lankan Internet-maatunnus, jonka rekisteröinnistä vastaa Moratuwan yliopisto ja sponsoroinnista LK Domain Registry. Tunnus otettiin käyttöön 1990. == Aiheesta muualla == * IANA .lk whois * NIC.LK lk lk sv:Toppdomän#L
.lr

.lr on Liberian Internet-maatunnus, jonka rekisteröinnistä vastaa Randy Bush ja sponsoroinnista Data Technology Solutions. Rekisteröinti on rajoitettu paikallisille. Tunnus otettiin käyttöön 1997. == Aiheesta muualla == * IANA .lr whois lr sv:Toppdomän#L lr
.ls

.ls on Lesothon Internet-maatunnus, jonka rekisteröinnistä vastaa LEO (PTY) LTD ja sponsoroinnista Lesothon kansallinen yliopisto. Rekisteröintirajoituksia ei ole. Tunnus otettiin käyttöön 1993. == Aiheesta muualla == * IANA .ls whois ls ls sv:Toppdomän#L